ฮั่งเส็งปิดลบ 179.90 จุด กังวลศก.โลก,เฟดขึ้นดบ.
ฮั่งเส็งปิดลบ 179.90 จุด กังวลศก.โลก,เฟดขึ้นดบ.
30 ต.ค. 2558

ดัชนีฮั่งเส็งตลาดหุ้นฮ่องกงปิดตลาดปรับตัวลงในวันนี้ โดยดัชนีฮั่งเส็งลดลง 179.90 จุด หรือ 0.79% ปิดวันนี้ที่ 22,640.04 จุดท่ามกลางความวิตกเกี่ยวกับเศรษฐกิจทั่วโลกที่อ่อนแอ และความเป็นไปได้ที่ธนาคารกลางสหรัฐ (เฟด) จะปรับขึ้นอัตราดอกเบี้ยภายในปีนี้
อย่างไรก็ตาม การปรับตัวลงของตลาดได้ถูกสกัดไว้ เนื่องจากหุ้นกลุ่มที่เกี่ยวข้องกับสินค้าสำหรับเด็กต่างปรับตัวแข็งแกร่ง หลังจากทางการจีนแถลงเมื่อวานนี้ว่าจะมีการยกเลิกนโยบายการมีบุตรคนเดียวสำหรับหนึ่งครอบครัว โดยจะอนุญาตให้มีบุตรได้ 2 คน